CELEX: 32008D0169
Language: hu
Date: 2008-02-22 00:00:00
Title: 2008/169/EK: A Bizottság határozata ( 2008. február 22. ) a hasított sertések romániai osztályozási módszereinek engedélyezéséről (az értesítés a C(2008) 676. számú dokumentummal történt)

29.2.2008   
            
            
               HU
            
            
               Az Európai Unió Hivatalos Lapja
            
            
               L 56/34
            
         
      A BIZOTTSÁG HATÁROZATA
   
   (2008. február 22.)
   a hasított sertések romániai osztályozási módszereinek engedélyezéséről
   (az értesítés a C(2008) 676. számú dokumentummal történt)
   (Csak a román nyelvű szöveg hiteles)
   (2008/169/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 3220/84/EGK rendelet 2. cikkének (3) bekezdése rendelkezik arról, hogy a hasított sertések osztályozását a színhústartalom becslése alapján kell meghatározni, a hasított sertés egy vagy több anatómiai részén végzett fizikai méréseken alapuló, statisztikailag igazolt értékelési módszerek segítségével. Az osztályozási módszerek engedélyezése az értékelés során kapott statisztikai hibákkal szembeni felső tűréshatárnak való megfeleléstől függ. Ezt a tűréshatárt a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (2) 3. cikkének (2) bekezdése határozza meg.
            
         
               (2)
            
            
               Románia arra kérte a Bizottságot, hogy engedélyezze a hasított sertések osztályozására szolgáló két módszer használatát, és ennek érdekében a 2967/85/EGK rendelet 3. cikkének (3) bekezdésében előírt jegyzék második részének benyújtásával ismertette a boncolásos vizsgálat eredményeit.
            
         
               (3)
            
            
               A kérelem értékelése során megállapították, hogy a kérdéses osztályozási módszerek engedélyezéséhez szükséges feltételek teljesültek.
            
         
               (4)
            
            
               A műszereket vagy az osztályozási módszereket illető módosítást kizárólag a szerzett tapasztalatok fényében elfogadott új bizottsági határozat alapján lehet engedélyezni. Ezért a jelenlegi engedélyt vissza lehet vonni.
            
         
               (5)
            
            
               Az e határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A hasított sertések 3220/84/EGK rendelet szerinti osztályozására Romániában az alábbi módszerek használata engedélyezett:
   
               a)
            
            
               a Fat-O-Meat’er (FOM) műszer és az ahhoz kapcsolódó értékelési eljárások, amelyek részleteit a melléklet 1. része tartalmazza;
            
         
               b)
            
            
               az OptiGrade-Pro (OGP) műszer és az ahhoz kapcsolódó értékelési eljárások, amelyek részleteit a melléklet 2. része tartalmazza.
            
         2. cikk
   A műszereket vagy az osztályozási módszereket illetően módosítás nem engedélyezett.
   3. cikk
   E határozat címzettje a Román Köztársaság.
   
      Kelt Brüsszelben, 2008. február 22-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 285., 1985.10.25., 39. o. A legutóbb az 1197/2006/EK rendelettel (HL L 217., 2006.8.8., 6. o.) módosított rendelet.
   
      MELLÉKLET
      A hasított sertések romániai osztályozási módszerei
      1.   RÉSZ
      FAT-O-MEAT’ER (FOM)
      
                  1.
               
               
                  A hasított sertések osztályozása a Fat-O-Meat’er (FOM) elnevezésű műszer segítségével történik.
               
            
                  2.
               
               
                  A műszer fel van szerelve egy Siemens SFH 950/960 típusú fotodiódával ellátott, 6 mm átmérőjű szondával, és működési tartománya 3–103 mm közötti. A mért értékeket számítógéppel kell átszámítani a színhústartalom becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  Ŷ = 60,26989 – 0,81506 * X1 + 0,20097 * X2
                  ahol:
                  
                              Ŷ
                           
                           
                              =
                           
                           
                              a hasított test becsült színhústartalma százalékban
                           
                        
                              X1
                           
                           
                              =
                           
                           
                              a szalonna (beleértve a bőrét is) vastagsága milliméterben, a középvonaltól 7 cm-re mérve
                           
                        
                              X2
                           
                           
                              =
                           
                           
                              az izom vastagsága milliméterben, a hátulról a 3. és 4. borda között haladó középvonaltól 7 cm-re mérve.
                           
                        A képlet az 50–120 kg súlyú hasított testek esetében érvényes.
               
            2.   RÉSZ
      OPTIGRADE-PRO (OGP)
      
                  1.
               
               
                  A hasított sertések osztályozása az OptiGrade-Pro (OGP) elnevezésű műszer segítségével történik.
               
            
                  2.
               
               
                  A műszer fel van szerelve egy 6 milliméter átmérőjű fotószondával, egy infravörös fotódiódával (Siemens) és egy fotótranzisztorral (Siemens). A műszer működési tartománya 0–110 mm közötti. A mért értékeket számítógéppel kell átszámítani a színhústartalom becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  Ŷ = 61,21920 – 0,77665 * X1 + 0,15239 * X2
                  ahol:
                  
                              Ŷ
                           
                           
                              =
                           
                           
                              a hasított test becsült színhústartalma százalékban
                           
                        
                              X1
                           
                           
                              =
                           
                           
                              a szalonna (beleértve a bőrét is) vastagsága milliméterben, a hátulról a 3. és 4. borda között haladó középvonaltól 7 cm-re mérve
                           
                        
                              X2
                           
                           
                              =
                           
                           
                              az izom vastagsága milliméterben, a hátulról a 3. és 4. borda között haladó középvonaltól 7 cm-re mérve.
                           
                        A képlet az 50–120 kg súlyú hasított testek esetében érvényes.